Sandvollan

Sandvollan er ei bygd, et sogn og en skolekrets i Inderøy kommune i Trøndelag. 

Sandvollan var tidligere en selvstendig kommune fra 1907 til den igjen ble  slått sammen med Inderøy i 1962. 

Sandvollan utgjør den nordøstlige delen av Inderøy, og ligger mellom Borgenfjorden i sørøst, Beitstadfjorden i nordvest og med Sparbu i øst. På tettstedet Gangstadhaugen ved fylkesvei 761 ligger dagligvarebutikk. Fylkesvei 6936 tar av nordvestover fra Gangstadkorsen; etter 2 km tettstedet Småland og rehabiliteringssenteret Kastvollen.Kastvollen ; reko.org Steinkjer sentrum ligger ca 10 km mot nordøst for Gangstadhaugen.

 Samfunn 
miniatyr|Hustadlandet
Hustad kirke fra ca 1150 eies av Fortidsminneforeningen; den ble i 1887 erstattet av Heggstad kirke som sognekirke. Heggstad kirke ble bygd for å erstatte middelalderkirken, Hustad kirke, som var blitt for liten for befolkningen i sognet. 

Barneskolen i bygda ligger nær gamleskolen, forsamlingshuset, Heggstad kirke og det tidligere Hustad meieri, etablert i 1877.

Området har to boligfelt, Gangstadhaugen og Småland. I tillegg spredt bebyggelse i områdene Hellhaugan i sør, Bragstad/Stuberg/Gjørv i øst, Hustadlandet i nord og Grønnesby i vest.
miniatyr|Stornesøra friområde

 Historie 
En gravrøys bronsealderen er registert på Gjørv med et mannsskjelett, en bronsenål og en rund belteplate av bronse. Kvinnegraven på Hol er datert til 400-tallet, det vil si yngre jernalder og folkevandringstid. Funnet består av ubrente bein av en kvinne og kostbare gjenstander som smykker, perler, 13 hekter og flere rikt dekorerte, sølvforgylte spenner. Gjenstandene er sannsynligvis importert fra sør i Europa. Langs fjorden finnes mange spor etter menneskers virksomhet. Noen går helt tilbake til førreformatorisk tid, slik som nausttuftene på Grønnesby, Hustad Østre og Ålbergsjøen. Kulturstien på Grønnesby starter på Stornesøra friområde. Herfra er det merket løype til tufter etter et usedvanlig stort naust fra jernalderen.

Gjørv Gård er i 1307 nevnt i Diplomatorium Norvegicum som Gyrfi. Oldtidsfunn på gården forteller at her har det vært bosetning mye lenger bakover i tid.Herskaplig: Gjørv gård; NRK 2009

Sandvollan ble eget herred i 1907 da det daværende Inderøy herred ble delt i tre – Inderøy, Røra og Hustad; Hustad skiftet i 1912 navn til Sandvollan. De tre herredene ble forent igjen i 1962.Dag Juvkam Historisk oversikt over endringer i kommune- og fylkesinndelingen Statistisk sentralbyrå, 1999. (Rapport 99/13). ISBN 82-537-4684-9 I 1950 hadde Sandvollan herred 816 innbyggere og et areal på 28 km². 

Den 21. april 1940 tok tyske krigsskip seg inn Beitstadfjorden. Disse kom i kamp ved Krogs gård på Sandvollan 21. og 22. april. Kampene på gården Krogs var første gang tyske og engelske landstyrker var i kamp med hverandre under andre verdenskrig.

 Se også  
 Liste over ordførere i Sandvollan
 Referanser 

Kategori:Tidligere kommuner i Nord-Trøndelag
Kategori:Bygder og grender i Trøndelag
Kategori:Bosetninger i Inderøy
Kategori:Inderøys historie
Kategori:Norske kommuner etablert i 1907
Kategori:Kommuner opphørt i 1962
Kategori:Delområder i Inderøy kommune